Penelope Garcia
Penelope Garcia je lik iz CBS-ove kriminalističke serije Zločinački umovi, a glumi je Kirsten Vangsness. Ona je tehnička analitičarka JAP-a, jedinice koja je u fokusu serije. Garcia je kitnjasta, voli draži života i ostatku tima predstavlja izvor humora i dosjetki. Veoma je samopouzdana u svoje sposobnosti pronalaženja informacija i često se na telefon javlja na pompozan, ali ustvari više šaljiv način (npr., riječima "Ured Nenadmašne Superiornosti" i sl.) Ovu samopouzdanost "hrani" Morgan, koji često započinje koketne pošalice, u kojima Garcia, izgleda, uživa. Međutim, nekad je upravo ovakav način razgovora dovede u neugodne situacije, npr. kad počne telefonski razgovor duhovitim, ali za taj trenutak ipak relativno neadekvatnim komentarom, misleći da je s druge strane žice Morgan, a ono zapravo bude Gideon ili kad priča na razglasu, tj. kad je cijeli tim s druge strane žice. Iako se nisu upustili u romantičnu vezu, Garcia je ipak pokazala blagu ljubomoru kad je vidjela Morgana kako pleše s dvjema ženama. Također je dvaput počela plakati kad je mislila da je Morgan ubijen.